Učni list za učence

**Astronomski dan**

Astronomski dan bo sestavljen iz več dejavnosti:

1. **Astronomski kviz**

Na astronomski kviz se boš pripravil/-a tako, da prebereš snov iz učbenika za fiziko Zakaj se dogaja 8 založbe Rokus Klett od 14. do 17. strani ali ustrezno snov iz drugih učbenikov.

Navodilo za branje:

* preglej in izpiši poglavja iz učbenika;
* preberi vsako posamezno poglavje in
	+ izpiši ključne pojme in jih opiši, definicije in ideje,
	+ oglej si slike in preberi besedilo pod njimi,
	+ pri delu si pomagaj s povzetki ob vsakem poglavju,
* ko prebereš vsa poglavja, preglej svoje zapiske in jih primerjaj s povzetki svojih sošolcev in sošolk.
1. **Opazovanje nočnega neba**

Za opazovanje nočnega neba boš prinesel/-la s seboj armafleks, pisalo in podlago za pisanje.

1. **Poslušanje zgodb o ozvezdjih**

Pri tej dejavnosti ne boš potreboval/-a nobenega pripomočka.

1. **Izdelava makete ozvezdja**

Za izdelavo makete ozvezdja boš potreboval/-a naslednje pripomočke:

* črni ali temnomodri šeleshamer A3,
* Od 6 do 10 stiropornih kroglic, razrezanih na polovice,
* daljše ravnilo,
* geotrikotnik,
* lepilo,
* žepno računalo,
* barvice,
* delovni list, ki ga boš dobil/-a od učiteljev.

Za svoje delo in sodelovanje boš dobil/-a oceno pri fiziki, in sicer na podlagi naslednjih kriterijev:

* *sodelovanje pri delu (skupaj 15 točk)*
	1. vestno opravljanje nalog
		+ opravljene vse naloge (izpolnjen list s kvizom, opazovalni list, model) 3 t
		+ sodelovanje pri poslušanju 3 t
		+ sodelovanje pri opazovanju 3 t
		+ sodelovanje v delavnici 3 t
	2. prineseni material 3 t
* *list s kvizom (ali je rešen v skladu z navodili) (skupaj 3 točke)*
* *opazovalni list (skupaj 4 točke)*
* *izdelek na delavnici (skupaj14 točk)*
	1. ujemanje s projekcijo ozvezdja 5 t
	2. umeščenost ozvezdja na list 2 t
	3. ustrezna povečava 4 t
	4. estetika 3 t
	5. zahtevnost ozvezdja 2 t

Vseh možnih točk bo 38. Pri tem bo od 0 do 16 točk za nezadostno oceno, od 17 do 22 točk za zadostno oceno, od 23 do 27 točk za dobro oceno, od 28 do 33 točk za prav dobro oceno in 34 do 38 točk za odlično oceno.